Svi hranljivi sastojci iz hrane svrstavaju se u mikro (vitamini i minerali) i makronutricijente (proteini, ugljeni hidrati i masti). Naravno, tu je i voda. Dakle, obroci koje unosimo treba da su bogati kvalitetnim izvorima ovih hranljivih sastojaka koji treba i da su u dobroj međusobnoj razmeri.Masti treba da budu mahom nezasićene iz maslinovog, lanenog ili ulja semenki grožđa, te raznih semenki (susam, lan, bundevine, suncokret…) i sirovog (ne prženog!) koštunjavog voća (badem, brazilski orah, orasi, lešnik, kikiriki..).Zdrava ishrana Vam pomaže da kontrolišete svoju telesnu težinu, daje energiju i čuva zdravlje (poboljšava zdravstveno stanje). Kada se zdravo hranite imate dovoljno energije i možete uživati u mnogim fizičkim aktivnostima i sportovima. Zdrava ishrana Vam daje lep spoljašnji izgled koji dolazi samo ukoliko ste zdravi iznutra. Naučna ispitivanja potvrđuju da zdravom ishranom prevenirate niz oboljenja koja nastaju kao rezultat loše ishrane. Tako smanjujete rizik od nastanka bolesti srca, visokog krvnog pritiska, moždanog udara, dijabetesa, nekih karcinoma, osteoporoze.

Određena hrana smanjuje rizik od nastanka navedenih bolesti. Anti-oksidanti, supstance nađene u određenim vrstama voća i povrća smanjuju rizik od nastanka nekih karcinoma, dok vlakna žitarica, ovsa, voće i povrće snižavaju nivo holesterola u krvi.